Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7506

(1) A Portugál Köztársaság vállalja, hogy a csatlakozást követően kiigazítja szabadalomra vonatkozó jogszabályait, hogy azok összeegyeztethetők legyenek az áruk szabad mozgásának elvével és az ipari tulajdonjog oltalmának Közösségben elért szintjével. A Portugál Köztársaság a csatlakozást követően így különösen hatályon kívül helyezi az 1984. január 18-i 27/84. sz. rendelet 8. cikkének rendelkezéseit, amelynek értelmében a Portugáliában megadott szabadalom jogosultjának Portugália területén kell gyártania a szabadalmazott terméket vagy a szabadalommal védett eljárás alapján előállított terméket ahhoz, hogy gyakorolhassa a szabadalom által biztosított kizárólagos jogokat. E célból a Közösség szolgálatai és a portugál hatóságok szoros együttműködést alakítanak ki; ez az együttműködés kiterjed a hatályos portugál jogról új jogi szabályozás felé történő átmenet problémáira is.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes